recursal/SuperWikiNEXT-32B huggingface dataset:
বেজিং হল চিন এর রাজধানী ও রাজনৈতিক শহর।এই শহরটি সড়ক পথ রেলপথ এর দ্বারা দেশের বিভিন্ন অংশের সঙ্গে যুক্ত রয়েছে।বেইজিং মেট্রো রেল বেজিং শহরের গনপরিবহন এর পরিসেবা দেয়।এছাড়া রয়েছে বাস এর দ্রুত পরিবহন ব্যবস্থ।বেজিং এ রয়েছে লাইট রেল বা ট্রাম এর ব্যবস্থা।

সড়ক পরিবহন
-----------

বেজিং শহর লহর চিন এর উত্তর অংশের পরিবহন বা যোগাযোগ ব্যবস্থার কেন্দ্র বা নোড।শহরটিতে প্রসস্ত দ্বি- মুখী মহাসড় এর দ্বারা ঘিরে ফেলা হয়েছে।এছাড়া শহরের কেন্দ্র থেকে উপকন্ঠ বা পার্শ বর্তী এলাকা যুক্ত রয়েছে এক্সপ্রেসওয়ের দ্বারা।সড়ক পথে যাত্রী পরিবহনের জন্য রয়েছে দ্রুত গতির বাস পরিবহন বা বাস র্যাপিড সিস্টেম।শহরটির সঙ্গে পার্শবর্তী শহরের মধ্যে বাস পরিসেবা রয়েছে।

উচ্চগতির রেল
------------

### বেইজিং-থিয়েনচিন রুট

বেজিং-থিয়েনচিন আন্তঃনগরী রেলপথের উড়াল রেলপথ অংশ
বেইজিং-থিয়েনচিন আন্তঃনগরী রেলপথ বা বেইজিং-থিয়েনচিন উচ্চগতির রেলপথ হল চীন এর উচ্চগতির রেলপথগুলির একটি। এই রেলপথটি চীনের রাজধানী শহর বেইজিং থেকে বন্দর শহর থিয়েনচিন পর্যন্ত চলে গেছে। এই রেলপথে বেইজিং ও থিয়েনচিন শহরের মাঝে তিনটি স্টেশন রয়েছে। রেলপথটি শুরু হয়েছে বেইজিঙের দক্ষিণ বেইজিং রেলস্টেশনে এবং শেষ হয়েছে থিয়েনচিন শহরের থিয়েনচিন রেলস্টেশনে। এই পথের মোট দৈর্ঘ্য ১১৬ কিলোমিটার।এই ১১৬ কিলোমিটার রেলপথ অতিক্রম করতে সময় লাগে ৩০০ মিনিট এর মত।এই পথে সর্বোচ্চ ৩৫০ কিলোমমিটারর প্রতি ঘণ্টায় ট্রেন চলাচল করে।তবে এই রেলপথে ট্রেন এর গড়গতি হল ৩৩০ কিলোমিটার প্রতি ঘণ্টা।এই রেলপথটি নির্মাণ করা হয়েছে উড়াল পথে।

### জেইজিং-সাংহাই রুট

বেইজিং-সাংহাই উচ্চগতির রেল চীন এর দুই বৃহৎ অর্থনৈতিক অঞ্চলকে যুক্ত করেছে। এই রেলপথের উত্তরে রয়েছে চীন এর রাজধানী বেইজিং ও বোহাই অর্থনৈতিক রিম এবং দক্ষিণে রয়েছে দেশের বাণিজ্যিক রাজধানী সাংহাই। এই রেলপথের মোট দৈর্ঘ্য ১৩১৯ কিলোমিটার।

চীনারা দেশের রেল ব্যবস্থার আমুল পরিবর্তন ও রেলপথ তথা দেশের দ্রুতগতির অর্থনীতির সঙ্গে তালমেলাতে দেশে উচ্চগতির রেলপথের স্থাপনের কথা ভাবে। এইভাবে ১৮ এপ্রিল ২০০৮ সালে চীন এর প্রথম উচ্চগতির রেলপথ বেইজিং-সাংহাই উচ্চগতির রেল এর নির্মাণ শুরু হয় এবং ১৫ নভেম্বর ২০১০ সালে রেলপথের নির্মাণ শেষ হয় ও পরীক্ষামূলক যাত্রা শুরু করে চীনের প্রথম উচ্চগতির রেল । ৩০ জুন ২০১১ সালে চীনে প্রথম যাত্রী বাহী উচ্চগতির রেল চালু হয়।

বেইজিং-সাংহাই উচ্চগতির রেলপথের মোট দৈর্ঘ্য ১৩১৯ কিলোমিটার । এই পথের সর্বচ্চ ৩৮০ কিলোমিটার /ঘণ্টা বেগে রেল চলতে সক্ষম। বেইজিং থেকে সাংহাই যেতে সময় লাগে ৩ ঘণ্টা ৫৮ মিটনিট। যার গড়গতি প্রায় ৩২৯ কিমি। এই উচ্চগতির রেলপথে মোট ২৪ টি রেল স্টেশন রয়েছে।

মেট্রো রেল
----------

বিমান পরিবহন
------------

তথ্যসূত্র
---------

1. ↑  "Beijing-Shanghai high speed train make debut"। সংগ্রহের তারিখ ৩০-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
**পন্ডস** হল একটি মার্কিন মার্কা, সৌন্দর্য ও স্বাস্থ্যসেবা পণ্য, বর্তমানে ইউনিলিভারের মালিকানাধীন।

ইতিহাস
------

১৮৪৬ সালে নিউইয়র্কের ইউটিকার ফার্মাসিস্ট থেরন টি পন্ড (১৮০০-১৮৫২) দ্বারা মার্কিন যুক্তরাষ্ট্রে পন্ডস ক্রিম একটি পেটেন্ট ওষুধ হিসাবে উদ্ভাবিত হয়। মিস্টার পন্ড ডাইনী হ্যাজেল [*হামেলিস* এসপিপি] থেকে একটি নিরাময়কারী চা আবিষ্কার করেছিলেন যা ছোট কাটা এবং অন্যান্য অসুস্থতা নিরাময় করতে পারে। পণ্যটির নাম দেওয়া হয়েছিল "গোল্ডেন ট্রেজার।" থেরন মারা যাওয়ার পর, এটি শীঘ্রই "পন্ডস নির্যাস" নামে পরিচিত পায়। 

১৮৪৯ সালে, পন্ড এবং অন্যান্য বিনিয়োগকারীদের নিয়ে *টিটি পন্ড কোম্পানি* গঠিত হয়। এরপরই, অসুস্থতার কারণে তিনি কোম্পানিতে তার অংশ বিক্রি করেন। তিনি ১৮৫২ সালে মারা যান। ১৯১৪ সালে, কোম্পানিটি *পন্ডস এক্সট্রাক্ট কোম্পানি* নাম ধারন করে।

তথ্যসূত্র
---------

1. ↑  "History of Chesebrough-Pond's USA, Inc. – FundingUniverse"। *www.fundinguniverse.com*।
2. ↑  "EAA: Pond's Category Information"। *library.duke.edu*।

বহিঃসংযোগ
---------

* পন্ডস অফিসিয়াল ওয়েবসাইট
* পন্ডস ইনস্টিটিউট, ইউকে রি-ব্র্যান্ডিং
**লাগারি হাসান চেলেবি** ছিলেন একজন উসমানীয় বৈমানিক। পর্যটক এভলিয়া চেলেবির বর্ণনা অনুযায়ী তিনি সফলভাবে একটি রকেট উৎক্ষেপণ করেছিলেন।

বিবরণ
-----

এভলিয়া চেলেবি বর্ণনা করেছেন যে ১৬৩৩ সালে লাগারি হাসান চেলেবি ৫০ ওক্কা (১৪০ পাউন্ড) বারুদ ব্যবহার করে সারাইবুরনু থেকে একটি ৭ পাখাবিশিষ্ট রকেট উৎক্ষেপণ করেছেন। বলা হয় যে সুলতান চতুর্থ মুরাদের কন্যার জন্মের সময় এই উৎক্ষেপণটি সংঘটিত হয়েছিল। এভলিয়া চেলেবি লিখেছেন উৎক্ষেপণের পূর্বে লাগারি বলেছেন "আমার সুলতান! রহমতপ্রাপ্ত হন, আমি ঈসার সাথে কথা বলতে যাচ্ছি!"; রকেট চড়ার পর তিনি সমুদ্রে অবতরণ করে সাতরে তীরে আসেন এবং কৌতুক করে বলেন "আমার সুলতান! ঈসা আপনাকে তার শুভেচ্ছা জানিয়েছেন!"; সুলতান তাকে পুরস্কার হিসেবে রূপা প্রদান করেন এবং উসমানীয় সেনাবাহিনীতে সিপাহীর পদ প্রদান করেন।

এছাড়াও এভলিয়া চেলেবি লিখেছেন যে লাগারির ভাই হেজারফেন আহমেদ চেলেবি এক বছর পূর্বে গ্লাইডারে চড়ে আকাশে উড়েছেন।

চলচ্চিত্র
---------

১৯৯৬ সালের *ইস্তানবুল কানাতলারিমিন আলতিনদা* চলচ্চিত্রটি লাগারি হাসান চেলেবি ও তার ভাই হেজারফেন আহমেদ চেলেবির জীবনের উপর ভিত্তি করে নির্মিত হয়েছে।

আরও দেখুন
---------

* হেজারফেন আহমেদ চেলেবি

তথ্যসূত্র
---------

1. ↑  Winter, Frank H. (1992). "Who First Flew in a Rocket?", Journal of the British Interplanetary Society 45 (July 1992), p. 275-80
2. ↑  Harding, John (২০০৬), *Flying's strangest moments: extraordinary but true stories from over one thousand years of aviation history*, Robson Publishing, পৃষ্ঠা 5, আইএসবিএন 1-86105-934-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বিশবারমাক
শর্পো
**বিশবারমাক**বা **বেশবারমাক** (কিরগিজ: бешбармак, কাজাখ: беcбармақ, বাশকির; бишбармаҡ, *bişbarmaq*
, তাতারতাতার: бишбармак — *পাঁচ আঙুল*) হচ্ছে মধ্য এশিয়ার যাযাবর তুর্কি জাতির জাতীয় খাবার।

বেশবারমাক অর্থ পাঁচ আঙুল। যাযাবরেরা হাত দিয়ে এই খাবার খায় বলে এর নাম এরকম। সিদ্ধ মাংসকে ছুরি দিয়ে সরু করে কাটা হয়। এরপর সিদ্ধ নুডলসের সাথে মিশিয়ে পেয়াজের সস দেওয়া হয়। বড় গোল গামলায় সাধারণত এটা পরিবেশন করা হয়। সাথে কেসে নামক বাটিতে শর্পা নামে 'ভেড়ার মাংসের ঝোল' পরিবেশন করা হয়। সাধারণত বেসবারমাকের পরে সর্পা পরিবেশন করা হয়।

প্রস্তুতি
---------

বিশবারমাক তৈরীতে বিশেষ সরঞ্জামের প্রয়োজন নেই। মাংস এবং নুডলস সিদ্ধ করার জন্য একটি পাত্র প্রয়োজন হয়। পাশাপাশি প্রয়োজন হয় পাস্তা প্রস্তুত করার জন্য একটি রোলিং পিন এবং ছুরি। বিশবারমাক একটি সহজ পদ। খু সহজে তৈরি করা যায়। প্রাথমিকভাবে মাংস সিদ্ধ করা হয়। বিশবারমাক মূল সংস্করণে ঘোড়ার মাংস, কেজি এবং সুজুক (ঘোড়া মাংসের পণ্য), মেষশাবকের র‌্যাক ব্যবহৃত হতো। এটা ঋতুর সঙ্গে পরিবর্তিত হতে পারে। উষ্ণ ঋতুতে বিশবারমাক সাধারণত মাংসের ভেড়ার মাংস ব্যবহার করে রান্না করা হয়। একই সময়ে ময়দা, পানি এবং ডিম ও লবণ ব্যবহার করে খামির তৈরী করে ৪০ মিনিট রেখে দিতে হয়। মাংসের ঝোলে নুডলস ৫-১০ মিনিট সিদ্ধ করা হয়। সিদ্ধ নুডলস এবং ছোট করে কাটা মাংস তবক নামের পাত্রে পেয়াজ, লবণ ও গরম মাংসের ঝোল দিয়ে তৈরী সস চুক বা তুজদুক নামের সস দিয়ে দেয়া হয়। সব কিছু এলোমেলোভাবে মিশয়ে দেয়া হয়। বিশবারমাকে ভালোভাবে টুকরো করা মাংসের ব্যবহার মুরুব্বী ও অতিথিদের প্রতি সম্মান হিসেবে গণ্য হয়। উপস্থাপনাও গুরুত্বপূর্ণ। আতিথেয়তা মধ্য এশিয়ায় খুবই গুরুত্বপূর্ণ। অতিথিদের একটি খালি টেবিলে বসতে আমন্ত্রণ জানানো হয় না। তবে সব অতিথি আসরে একত্রিত হওয়ার পরেই শুধুমাত্র বিশবারমাক পরিবেশন করা হয়। এটা একমাত্র খাবার যা এখনো যাযাবর পরিচয় ধরে রেখেছে কিন্তু কেউই একে তুচ্ছ করে দেখে না।

পরিবেশন শৈলী
------------

সামাজিক কাঠামোর ভিত্তিতে লিঙ্গ, বয়স এবং পদমর্যাদার উপর নির্ভর করে মাংসের বিভিন্ন অংশ দিয়ে তৈরী বিশবারমাক পরিবেশন করা হয়। বিশেষ অনুষ্ঠানগুলিতে একটি মেষের মাথা টেবিলের উপর পরিবেশিত হয়। এটি সবচেয়ে সম্মানিত ব্যক্তিকে পরিবেশন করা হয় এবং তিনি এর থেকে টুকরো কেটে অন্যান্য খাবারের সংগে অন্যদেরকে পরিবেশন করা হয়।

তথ্যসূত্র
---------

প্রবেশদ্বার: খাদ্য
**সৈয়দ আমিরুল ইসলাম** (১৩ জানুয়ারি ১৯৪০ – ৭ সেপ্টেম্বর ২০২২) বাংলাদেশ সুপ্রীম কোর্টের হাইকোর্ট বিভাগের একজন সাবেক বিচারপতি। ২০১৩ সালে আপিল বিভাগে যুদ্ধাপরাধ ট্রাইব্যুনালের মামলা পরিচালনা করার জন্য সাবেক এই বিচারপতি অ্যাটর্নি জেনারেল পদমর্যাদায় রাষ্ট্রপক্ষের আইন কর্মকর্তার দায়িত্ব পালন করেন।

জন্ম
----

আমিরুল ইসলাম ১৯৪০ সালের ১৩ জানুয়ারি কুমিল্লায় জন্মগ্রহণ করেন।

শিক্ষাজীবন
----------

তিনি ঢাকা বিশ্ববিদ্যালয় থেকে ১৯৬২ সালে অর্থনীতিতে এমএ এবং ১৯৬৪ সালে ব্যাচেলর অব ল’ ডিগ্রি লাভ করেন। ১৯৭২ সালে তিনি লন্ডনের লিংকনস্‌ ইন থেকে বার এট ল’ ডিগ্রি অর্জন করেন।

কর্মজীবন
--------

সৈয়দ আমিরুল ইসলাম ১৯৬৫ সালে আইনজীবী হিসেবে অন্তর্ভুক্ত হন। ১৯৯৪ সালে ১৪ ফেব্রুয়ারি তিনি বাংলাদেশ সুপ্রীম কোর্টের হাইকোর্ট বিভাগের অতিরিক্ত বিচারপতি হিসেবে শপথ গ্রহণ করেন। ১৯৯৬ সালে তিনি হাইকোর্ট বিভাগে স্থায়ী বিচারপতি হিসেবে শপথ নেন। ২০০৭ সালের ১২ জানুয়ারি তিনি হাইকোর্ট বিভাগের বিচারকের পদ থেকে অবসর লাভ করেন। অবসরের পরও তিনি আপিল বিভাগে আইন পেশায় যুক্ত ছিলেন। ২০১৩ সালে আপিল বিভাগে যুদ্ধাপরাধ ট্রাইব্যুনালের মামলা পরিচালনার জন্য সরকার অবসরপ্রাপ্ত বিচারপতি সৈয়দ আমিরুল ইসলামকে অ্যাটর্নি জেনারেল পদমর্যাদায় রাষ্ট্রপক্ষের আইন কর্মকর্তা হিসেবে দায়িত্ব দেয়।

মৃত্যু
------

তিনি ২০২২ সালের ৭ সেপ্টেম্বর ঢাকায় শেষনিঃশ্বাস ত্যাগ করেন।

তথ্যসূত্র
---------

1. 1 2  "বিচারপতি আমিরুল ইসলাম আর নেই"। *যুগান্তর*। ৭ সেপ্টেম্বর ২০২২। সংগ্রহের তারিখ ৭ সেপ্টেম্বর ২০২২।
2. ↑  "অবসরপ্রাপ্ত বিচারপতি সৈয়দ আমিরুল ইসলাম মারা গেছেন"। *জাগোনিউজ*। ৭ সেপ্টেম্বর ২০২২। সংগ্রহের তারিখ ৭ সেপ্টেম্বর ২০২২।
3. 1 2  "বিচারপতি আমিরুল ইসলামের মৃত্যুতে প্রধান বিচারপতির শোক"। *বাংলানিউজটোয়েন্টিফোর.কম*। ৭ সেপ্টেম্বর ২০২২। সংগ্রহের তারিখ ৭ সেপ্টেম্বর ২০২২।
4. ↑  "সাবেক বিচারপতি সৈয়দ আমিরুল ইসলামের ইন্তেকাল"। *বাংলা ট্রিবিউন*। ৭ সেপ্টেম্বর ২০২২। ৭ সেপ্টেম্বর ২০২২ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২২।
জেনারেল **লায়নেল পিয়নন্দ বালাগাল্লে** শ্রীলঙ্কার সেনাবাহিনীর কমান্ডার ছিলেন যিনি ১৯৯৯ সাল থেকে ২০০৪ পর্যন্ত দায়িত্ব পালন করেন।

সামরিক জীবন
-----------

### পূর্ব জীবন

১৯৬৫ সালের ৫ এপ্রিল বালাগাল্লে সিলন সেনাবাহিনীতে ক্যাডেট হিসেবে যোগ দেন। আর্মি ট্রেনিং সেন্টার, দিয়াতালাওয়াতে মৌলিক প্রশিক্ষণ শেষে তিনি সিলন আর্টিলারির ৪র্থ রেজিমেন্টে ১৯৬৭ সালের ৫ এপ্রিল সেকেন্ড লেফটেন্যান্ট হিসেবে কমিশন প্রাপ্ত হন। একজন আর্টিলারি অফিসার হিসেবে ১৯৭১ সালের জেভিপির সশস্ত্র বিদ্রোহে তিনি মোতায়েনকৃত ছিলেন। ১৯৭১ সালের সেপ্টেম্বর থেকে ১৯৭২ সালের ফেব্রুয়ারি পর্যন্ত তিনি ভারতের স্কুল অব আর্টিলারিতে ইয়াং অফিসার্স কোর্স করেন, একই প্রতিষ্ঠানে তিনি ১৯৭৭ সালের আগস্ট থেকে ১৯৭৮ সালের সেপ্টেম্বর পর্যন্ত লং গানারি স্টাফ অফিসার্স কোর্স করেন।

### সামরিক গোয়েন্দা

আশির দশকে কর্নেল পদবীতে বালাগাল্লে জয়েন্ট অপারেশন্স কমান্ড সদরে জেনারেল স্টাফ অফিসার গ্রেড ১ হিসেবে দায়িত্ব পালন করেন, এটা ছিলো সামরিক গোয়েন্দার দায়িত্ব। তিনি এখানে এলটিটিইর বিরুদ্ধে সেনাবাহিনীর সামরিক অভিযান 'ভাদামারাচ্চি অপারেশন'-এর পরিকল্পনা করেন এবং ১৯৮৭-'৮৯ এর জেভিপি সশস্ত্র বিদ্রোহ দমনেও পরিকল্পনা প্রণয়ন করেন। ১৯৯০ সাল থেকে ১৯৯৪ সাল পর্যন্ত তিনি প্রথম ডাইরেক্টর অব মিলিটারি ইন্টেলিজেন্স এবং সামরিক গোয়েন্দা কোরের কমান্ডিং কর্মকর্তা হিসেবে দায়িত্ব পালন করেন। তিনি ১৯৭৫ সালের আগস্ট থেকে অক্টোবর পর্যন্ত ভারতে গোয়েন্দা স্টাফ অফিসার্স কোর্স করেছিলেন এবং ১৯৮৯ সালে যুক্তরাজ্য থেকে গোয়েন্দা নিরাপত্তা প্রশাসনিক কোর্স করেন।

### উচ্চতর কমান্ড

তিনি ৪র্থ পদাতিক ব্রিগেড এবং একটি গোলন্দাজ ব্রিগেডের অধিনায়কত্ব করেন ১৯৯৪ সালে, এর সঙ্গে সঙ্গে তিনি ওয়ান্নি সামরিক অঞ্চলের অধিনায়ক হিসেবেও দায়িত্ব পালন করেন। ১৯৯৬ সালের জানুয়ারী থেকে ডিসেম্বর পর্যন্ত তিনি ভারতের ন্যাশনাল ডিফেন্স কলেজে অধ্যায়নরত ছিলেন। মেজর জেনারেল পদে পদোন্নতি পেয়ে বালাগাল্লে ৫১ ডিভিশনের অধিনায়কের দায়িত্ব পান। এরপর তিনি জাফনা এবং ওয়ান্নি সিকিউরিটি ফোর্সের অধিনায়ক হন। এরপর সেনাবাহিনী সদর দপ্তরে তিনি প্রথমে উপ চীফ অব স্টাফ এবং পরে চীফ অব স্টাফ হন।

### সেনা কমান্ডার এবং চীফ অব ডিফেন্স স্টাফ

২০০০ সালের ২৪ আগস্ট তিনি সেনা কমান্ডার হন, তাকে লেফটেন্যান্ট জেনারেল পদবী দেওয়া হয়। সেনা কমান্ডারের দায়িত্ব পালনের সাথে সাথে তিনি ২০০৩ সালের ১০ অক্টোবর থেকে চীফ অব ডিফেন্স স্টাফের দায়িত্ব পান; ২০০৫ সালের ১ সেপ্টেম্বর অবসর গ্রহণের দিন তাকে পূর্ণ জেনারেল পদবী দেওয়া হয়।

তথ্যসূত্র
---------

1. ↑  "Archived copy"। ৩০ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৪ মে ২০১৩।
2. ↑  "CDS &; ARMY CHIEF LT. GEN BALAGALLE BIDS AU REVOIR"। *army.lk*। ২৮ জুন ২০০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Archived copy"। ৭ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ১৪ মে ২০১৩।
4. ↑
5. ↑  "Past Army Commanders"। Sri Lanka Army। ৩০ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৪।

| * দে
* স
সেনাবাহিনী কমান্ডার (শ্রীলঙ্কা) |
| --- |
| 
* সিনক্লেয়ার
* রিড
* মুত্তুকুমারু
* উইজেকোন
* উদুগামা
* হেইন
* সেপালা আত্তিগাল্লে
* ডেনিস পেরেরা
* তিচ্ছা বীরতুঙ্গ
* নলীন সেনেবীরত্ন
* হ্যামিল্টন ওয়ানাসিংহ
* কেকিল ওয়াইদিয়ারত্ন
* জি. এইচ. ডি সিলভা
* রোহণ দালুওয়াত্তে
* সি. এস. বীরসূর্য
* লায়নেল বালাগাল্লে
* শান্ত কোট্টেগোদা
* শরৎ ফনসেকা
* জগৎ জয়সূর্য
* দয়া রত্ননায়ক
* ক্রিশান্ত ডি সিলভা
* মহেশ সেনানায়ক
* শাভেন্দ্র সিলভা
* ভিকুম লিয়ানাগে

 | শ্রীলঙ্কার পতাকা |
**প্লোতিনোস** (গ্রিক: Πλωτῖνος, লাতিন: Plotinus) (২০৪/৫ - ২৭০) প্রাচীন মিশরে জন্মগ্রহণকারী গ্রিক বংশোদ্ভূত দার্শনিক যাকে নয়াপ্লাতোবাদের জনক হিসেবে অভিহিত করা হয়। প্লেটোর দর্শন থেকে উদ্বুদ্ধ হয়ে তিনি একটি জটিল আধ্যাত্মিক বিশ্বতত্ত্ব তৈরি করেন যার মৌলিক উপাদান তিনটি- একক সত্ত্বা, বুদ্ধিমত্তা এবং আত্মা। তার মতে এই তিন সত্ত্বার সৃজনশীল সমন্বয়ের মাধ্যমেই সকল সত্ত্বা অস্তিত্ব লাভ করে। এই উৎপত্তি কেবল কার্যকারণ নয় বরং এক ধরনের ধ্যানের উপরও নির্ভর করে। বুদ্ধিবৃত্তিক ধ্যানকে তিনি সৃষ্টির মূলনীতির সাথে মিলিয়েছেন, তার বিশ্বে ধ্যানের মাধ্যমেই সকল সত্ত্বা একত্রিত হয়ে সর্বব্যাপী বাস্তবতা তৈরি করে। প্লোতিনোসকে পুরোপুরি সর্বপ্রাণবাদী বলা যাবে না কিন্তু এটা সত্য যে তার জগতে শূন্য থেকে কিছু সৃষ্টি হতে পারে না।

বিশ্বতাত্ত্বিক চিন্তাভাবনার পাশাপাশি প্লোতিনোস অনুভূতি উপলব্ধির প্রক্রিয়া এবং জ্ঞান নিয়ে একটি অনন্য তত্ত্ব প্রস্তাব করেছিলেন। এই তত্ত্বের ভিত্তি হিসেবে যে ধারণা কাজ করেছিল তা হচ্ছে, মন কেবল একটি জড় তথ্য সংগ্রাহক নয়, সে কম্পিউটারের মত কেবল তথ্য সংগ্রহ করে চলে না, বরং তার অনুভবের বস্তুটিকে সে তার মত করে রূপ ও গড়ন দেয়। এ হিসেবে তাকে আধুনিক রূপতত্ত্বের (ফেনোমেনোলজি) অগ্রদূত হিসেবে বিবেচনা করা যায়। উল্লেখ্য মাত্র বিংশ শতকে জার্মান দার্শনিক এডমুন্ড হুসার্ল রূপতত্ত্বের জন্ম দিয়েছেন।

প্লোতিনোস মনে করতেন আত্মার দুটি অংশ রয়েছে- উচ্চকক্ষ ও নিম্নকক্ষ। উচ্চকক্ষ অপরিবর্তনীয় ও স্বর্গীয় এবং নিম্নকক্ষ থেকে পুরোপুরি আলাদা থাকা সত্ত্বেও সে নিম্নকক্ষকে প্রাণ দেয়। নিম্নকক্ষ ব্যক্তিত্বের প্রতিনিধিত্ব করে, সুতরাং এতেই সব ধরনের আবেগ-অনুভূতি ও কলঙ্কের অবস্থান। এই দ্বিকক্ষবিশিষ্ট আত্মাকে সমর্থন করতে গিয়ে তিনি মানুষের ব্যক্তিগত নৈতিকতাবোধকে পুরোপুরি অবজ্ঞা করেন এবং কেবলমাত্র কোন মরমী উপায়ে উচ্চকক্ষের সাথে মিলিত হওয়াকেই নৈতিকতা অর্জনের একমাত্র উপায় হিসেবে গণ্য করেন। প্লোতিনোসের দর্শনের প্রায় পুরোটাই তার প্রবন্ধসমগ্রে পাওয়া যায় যা তার ছাত্র পোরফিরিওস ছয় খণ্ডে সংকলন করেছিলেন, প্রতি খণ্ডে নয়টি করে প্রবন্ধ ছিল। এই রচনাসমগ্র বর্তমানে Enneads নামে পরিচিত।

তথ্যসূত্র
---------

1. ↑  Edward Moore, Plotinus, Internet Encyclopedia of Philosophy,

বহিঃসংযোগ
---------


উইকিউক্তিতে ***Plotinus*** সম্পর্কিত উক্তির সংকলন রয়েছে।

*Enneads*-এর রচনাসমগ্র
* Greek original (Adolf Kirchhoff ১৮৫৬ সালের সংস্করণের স্ক্যান) ইংরেজি ও কিছু অংশের ফরাসি অনুবাদ সহ
* Greek original, আরেকটি

অনলাইন ইংরেজি অনুবাদ
* The Internet Classics Archive of MIT The Six Enneads  ওয়েব্যাক মেশিনে আর্কাইভকৃত ২২ ডিসেম্বর ২০০৮ তারিখে ইংরেজি অনুবাদ করেছেন Stephen MacKenna ও B.S. Page
* On the Intelligible Beauty, অনুবাদ করেছেন Thomas Taylor Ennead V viii
* Philosophy Archive: An Essay on the Beautiful ১৯১৭ সালে অনুবাদ করেছেন Thomas Taylor
* On the First Good and the Other Goods, Ennead 1.7 ২০১১ সালে অনুবাদ করেছেন Eric S. Fallick

বিশ্বকোষ
* Plotinus স্ট্যানফোর্ড এনসাইক্লোপিডিয়া অফ ফিলোসফি-র ভুক্তি, লিখেছেন Lloyd P. Gerson
* Internet Encyclopedia of Philosophy: "Plotinus" লিখেছেন Edward Moore

বিবলিওগ্রাফি
* ইংরেজিতে, লিখেছেন Richard Dufour
* ফরাসি ভাষায় লিখেছেন Pierre Thillet
* গ্রন্থাগারে প্লোতিনোস সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি)
* Plotinus' Criticism of Aristotle's Categories (Enneads VI, 1-3) টীকাসহ বিবলিওগ্রাফি আছে
**সৈয়দ আরশাদ আলী** (জন্ম: ১০ এপ্রিল ১৯৭১) একজন পাকিস্তানি আইনবিদ। তিনি পেশোয়ার হাইকোর্টের ১৬ই জুন ২০১৭সাল থেকে বিচারপতি ছিলেন।

প্রাথমিক জীবন এবং শিক্ষা
------------------------

আলি ১৯৭১ সালের ১০ এপ্রিল সোয়াবি জেলায় জন্মগ্রহণ করেছিলেন। তিনি ১৯৯৩ সালে পেশোয়ার বিশ্ববিদ্যালয়ের সাথে যুক্ত খাইবার আইন কলেজ থেকে এলএলবি ডিগ্রি নিয়েছিলেন।

বিচারিক কেরিয়ার
----------------

তিনি ১৯৯৬ সালে হাইকোর্টের আইনজীবী হিসাবে নিবন্ধিত হন। ২০০৭ অবধি তিনি পেশোয়ারে অবস্থিত একটি আইন সংস্থা "আফ্রিদি, শাহ ও মিনাল্লাহ" এর সাথে কাজ করেছিলেন। পরে তিনি পেশোয়ারে নিজস্ব সংস্থা শুরু করেন এবং এর নামকরণ করেন "সৈয়দ আরশাদ আলী ও সহযোগী"। ২০১২ সালে, তিনি সুপ্রিম কোর্টের আইনজীবী হিসাবে অনুশীলন শুরু করেছিলেন। তিনি আজীবন সুপ্রিম কোর্ট আইনজীবী সমিতির সদস্য হন। তিনি পেশোয়ার হাইকোর্ট আইনজীবী সমিতির সদস্য এবং পেশোয়ার বার অ্যাসোসিয়েশন, জেলা আদালতের সদস্য ছিলেন। আইনজীবী হিসাবে, তিনি ব্যাংক, হাসপাতাল এবং বিশ্ববিদ্যালয়গুলির প্রতিনিধিত্বমূলক বিশেষজ্ঞ ছিলেন। তিনি  ১৬ই জুন, ২০১৭ সালে অতিরিক্ত বিচারক হিসাবে পেশোয়ার হাইকোর্টে (পিএইচসি) যোগদান করেছিলেন।  তিনি ৩১ মে ২০১৯ এ পিএইচসি বেঞ্চের স্থায়ী সদস্য হন।

তথ্যসূত্র
---------

1. 1 2 3  "Mr. Justice Arshad Ali" (পিডিএফ)। *www.peshawarhighcourt.gov.pk*। সংগ্রহের তারিখ ৩১ ডিসেম্বর ২০১৯।
2. 1 2  Report, Bureau (জুন ১৭, ২০১৭)। "Three PHC additional judges take oath"। *DAWN.COM*।
3. ↑  "Three PHC judges take oath | Pakistan Today"। *www.pakistantoday.com.pk*।
**সৈয়দ আবিদ আলী** (উর্দু: سید عابد علی‎‎; এই শব্দ সম্পর্কেউচ্চারণ (সাহায্য·তথ্য) জন্ম: ৯ সেপ্টেম্বর ১৯৪১) হলেন একজন সাবেক অল-রাউন্ডার ভারতীয় ক্রিকেটার। তিনি ছিলেন লো অর্ডার ব্যাটসম্যান এবং একজন মিডিয়াম ফাস্ট বোলার।

প্রাথমিক জীবন
-------------

আবিদ আলী হায়দ্রাবাদের সেন্ট জর্জেস গ্রামার স্কুল এবং অল সেইন্ট হাই স্কুলে পড়াশোনা করেন। ১৯৫৬ সালে তিনি তার অসাধারণ ফিল্ডিং করার জন্য নির্বাচক দের নজর কাড়েন এরপর হায়দ্রাবাদ বিদ্যালয় খেলার জন্য তাকে নির্বাচন করা হয়। তিনি কেরালার বিরুদ্ধে ৮২ রান করেন এবং সেরা ফিল্ডার এর পুরস্কার জিতে নেন। কয়েক বছর পরে যখন হায়দ্রাবাদ স্টেট ব্যাংক একটি ক্রিকেট দল গঠন করে সেখানে তিনি সুযোগ পনা। তিনি একজন বোলার হয়ে উঠার আগে একজন উইকেট-রক্ষক হিসাবে শুরু তার ক্যারিয়ার শুরু করেন।

খেলোয়াড়ী জীবন
---------------

আবিদ ১৯৫৮-৫৯ সালে হায়দ্রাবাদ জুনিয়র সাইডের এবং আগামী বছরের মধ্যে রাষ্ট্র রনজি ট্রফি দলে অন্তর্ভুক্ত হন। তিনি কমই প্রথম কয়েক বছরে বল করেছেন এবং ১৯৬৭ সাল পর্যন্ত তার প্রথম রনজি ট্রফিতে কোন শতক পাননি। তিনি অপ্রত্যাশিতভাবে অস্ট্রেলিয়া এবং নিউজিল্যান্ড দলের বিরুদ্ধে খেলার জন্য বাছাই করা হয়।
তিনি অস্ট্রেলিয়া বিরুদ্ধে প্রথম টেস্টের জন্য দলের নির্বাচিত হন সম্ভবত অধিনায়ক মনসুর আলী খান পতৌদি এর আহত হওয়ার কারণে তিনি দলে সুযোগ পান। উক্ত ম্যাচে আবিদ উভয় ইনিংসে ৩৩ রান করেন এবং ৫৫ রান দিয়ে তিনি ৬ উইকেট লাভ করেনে। টেস্টে অভিষেকের সেরা ফলাফর ছিল। তৃতীয় টেস্টে উদ্বোধনী ব্যাটসম্যান হিসেবে ব্যাটিং করতে গিয়ে তিনি ৪৭ রান করতে সক্ষম হন। এছাড়াও তিনি শেষ টেস্টে ৮১ ও ৭৮ এর অসাধারণ একটি ইনিংস খেলেন।

ব্যক্তিগত জীবন
--------------

ভারতীয় ক্রিকেটার সৈয়দ কিরমানীর কন্যাকে বিয়ে করেছিলেন তার পুত্র ফাকির আলী। কিন্তু এপ্রিল ২০০৮ সালের হার্ট অ্যাটাকে থেকে তিনি মারা যান।

আরও দেখুন
---------

* ইউসুফ পাঠান
* ইরফান পাঠান

তথ্যসূত্র
---------

1. ↑  "1st Test: Australia v India at Adelaide, Dec 23-28, 1967"। *espncricinfo*। সংগ্রহের তারিখ ২০১১-১২-১৩।
2. ↑

* Sujit Mukherjee, *Matched winners*, Orient Longman (1996), p 76-90
* Christopher Martin-Jenkins, *Who's Who of Test Cricketers*

বহিঃসংযোগ
---------

* ক্রিকেটআর্কাইভে সৈয়দ আবিদ আলী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* ইএসপিএনক্রিকইনফোতে সৈয়দ আবিদ আলী উইকিউপাত্তে এটি সম্পাদনা করুন (ইংরেজি)


| * দে
* স
ভারত দল – ১৯৭৫ ক্রিকেট বিশ্বকাপ |
| --- |
| 
* ১ ভেঙ্কটরাঘবন (অঃ)
* ২ সোলকার
* ৩ গায়কোয়াড়
* ৪ ঘাবরী
* ৫ প্যাটেল
* ৬ বিশ্বনাথ
* ৭ গাভাস্কার
* ৮ ইঞ্জিনিয়ার (উইঃ)
* ৯ আবিদ আলী
* ১০ অমরনাথ
* ১১ মদন লাল
* ১২ বেদি

 | ভারত |
**বাবতপুর রেলওয়ে স্টেশন** ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল *বিটিপি*।

অবস্থান
-------

স্টেশন উত্তর প্রদেশের বাবতপুরে অবস্থিত। এই স্টেশন থেকে পরবর্তী স্টেশন হল - পিন্ডরা রোড রেলওয়ে স্টেশন এবং পূর্ববর্তী স্টেশন হল বিরাপট্টি রেলওয়ে স্টেশন।

পরিকাঠাম
--------

স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি ও পানীয় জলের ব্যবস্থা রয়েছে।

স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ
-----------

মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।

রেল পরিষেবা
-----------

এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ২৯ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।

প্রশাসন ও নিরাপত্তার ব্যবস্থা
-----------------------------

বাবতপুর রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র
---------

1. 1 2 3  "বিটিপি/বাবতপুর"। সংগ্রহের তারিখ ৩১ জানুয়ারি ২০২১।

বহিঃসংযোগ
---------
**হা জেলা** (জংখা: ཧཱ་; অন্য উচ্চারণে **হাআ**) ভুটানের ২০টি জেলার মধ্যে অন্যতম একটি জেলা বা জংখাগ। ২০১৭ সালের আদমশুমারী অনুযায়ী এ জেলার জনসংখ্যা ১৩,৬৫৫ জন এবং খানা সংখ্যা ২৯৫২টি। গাসা জেলার পর এটি ভুটানের দ্বিতীয় জনবহুল জেলা। জেলার মানুষেরা জংখা ভাষায় কথা বলে, যা ভুটানের জাতীয় ভাষা।

অর্থনীতি
--------

হা জেলার ৭৮% বন দিয়ে আচ্ছাদিত এবং বন স্থানীয় অর্থনীতিতে একটি গুরুত্বপূর্ণ অবদান রাখে।

২০০২ সালে উপত্যকাটি বিদেশী পর্যটনের জন্য উন্মুক্ত করা হয়েছিল, যদিও এর পর্যটন সংস্থানগুলি পারো, থিম্পু এবং বুমথাং জেলা/জোংখাগের তুলনায় মূলত অনুন্নত রয়েছে।

ভূগোল
-----

হা জেলা ভুটানের পশ্চিম সীমান্তে অবস্থিত। উত্তর-পশ্চিমে এটি তিব্বত দ্বারা আবদ্ধ। দক্ষিণ-পশ্চিমে এটি সামৎসে জেলা, দক্ষিণ-পূর্বে চুখা জেলা এবং উত্তর-পূর্বে পারো জেলা দ্বারা সীমাবদ্ধ।

প্রশাসন
-------

হা জেলা ৬টি গিয়োগে বিভক্ত।

* বিজি গিয়োগ
* গ্যাকিলিং গিয়োগ
* কাটশো গিয়োগ
* সামা গিয়োগ
* সাংবে গিয়োগ
* ইউসু গিয়োগ

মিলিটারি
--------

ভারতীয় সেনাবাহিনী চীন থেকে অভ্যন্তরীণ নিরাপত্তা বজায় রাখার জন্য উপত্যকায় একটি সামরিক ঘাঁটি গেরেছে। চীনা সামরিক বাহিনী গত তিন মাস ধরে টেনসে প্রকৃতির রিজার্ভ এবং হায়া জেলার সীমানা বরাবর রাস্তা নির্মাণ করেছে যা গুগল আর্থ/মানচিত্র এবং অন্যান্য দেখার প্ল্যাটফর্মগুলিতে স্পষ্টভাবে দৃশ্যমান।

তথ্যসূত্র
---------

1. ↑  "Sub-national HDI - Area Database - Global Data Lab"। *hdi.globaldatalab.org* (ইংরেজি ভাষায়)। সংগ্রহের তারিখ ২০১৮-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Chiwogs in Haa" (পিডিএফ)। Election Commission, Government of Bhutan। ২০১১। ২০১১-১০-০২ তারিখে মূল (PDF) থেকে আর্কাইভ করা। সংগ্রহের তারিখ ২০১১-০৭-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

| * দে
* স
ভুটানের জেলা (*জংখাগ*) |
| --- |
| মধ্যাঞ্চল | 
* দাগানা
* গাসা
* পুনাখা
* সিরাং
* ওয়াংদুয়ে ফোদ্রাং

 | ভুটান |
| দক্ষিণাঞ্চল | 
* বুমথাং
* সার্পাং
* ত্রোংসা
* ঝেমগাং

 |
| পশ্চিমাঞ্চল | 
* চুখা
* হাআ
* পারো
* সামৎসে
* থিম্ফু

 |
| পূর্বাঞ্চল | 
* হুয়েন্তসে
* মোঙ্গার
* পেমাগাতশেল
* সামদ্রুপ জোংখার
* ট্রাশিগাং
* ত্রাশি ইয়াংতসে

 |
**গুরমিত রাম রহিম সিং ইনসান** (জন্ম: ১৫ আগস্ট ১৯৬৭) হলেন একজন ভারতীয় ধর্মগুরু, গায়ক, চলচ্চিত্র অভিনেতা, প্রযোজক ও পরিচালক। তিনি ২৩ সেপ্টেম্বর ১৯৯০ থেকে সমাজসেবামূলক প্রতিষ্ঠান ডেরা সাচ্চা সৌদার প্রধান। দ্য ইন্ডিয়ান এক্সপ্রেস ২০১৫ সালে ১০০ প্রভাবশালী ভারতীয়দের তালিকায় তাকে ৯৬তম স্থানে তালিকাভুক্ত করেছিল। তার দুই নারী শিষ্যকে ধর্ষণের দায়ে তাকে বিশ বছরের কারাদণ্ড প্রদান করে ভারতীয় আদালত। বর্তমানে তিনি কারাবাসে আছেন।

প্রাথমিক জীবন ও পরিবার
----------------------

গুরমিত রাম রহিম সিং ১৯৬৭ সালের ১৫ আগস্ট রাজস্থানের গঙ্গানগর জেলার শ্রীগুরুশ্বর গ্রামে জন্মগ্রহণ করে। তার পিতা মহর সিং ছিলেন একজন জাক শিখ ভূস্বামী এবং মাতা নসিব কাউরে একজন গৃহিনী।

ধর্ষন ও হত্যা বিতর্ক
--------------------

### হত্যা

২০১৯ সালের জানুয়ারিতে, রাম রহিম সাংবাদিক রাম চন্দ্র ছত্রপতি হত্যার জন্য দোষী সাব্যস্ত হন। ২০০২ সালে রাম রহিমের বিরুদ্ধে ধর্ষণের অভিযোগে প্রতিবেদন প্রকাশের পর ছত্রপতিকে তার বাড়ির বাইরে গুলি করা হয়েছিল। এর পরে, ছত্রপতি পিতা রাম রহিমের ডেরা সদস্যদের পাঠানোএকটি চিঠি পুলিশকে দিয়েছিলেন। ২০১৯ সালের ১৭ জানুয়ারি, হত্যায় জড়িত আরও তিন জনের সাথে রাম রহিমকে বিশেষ সিবিআই আদালত যাবজ্জীবন কারাদন্ডে দণ্ডিত করে।

তথ্যসূত্র
---------

1. ↑  "From Gurmeet Ram Rahim to Radhe Maa: Top 5 controversial 'Gurus' of India"।
2. ↑  "কে এই ধর্মগুরু রাম রহিম?"। *দৈনিক যুগান্তর*। ২৬ আগস্ট ২০১৭। ২৯ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৭।
3. ↑  "Ram Rahim Singh: India guru guilty of journalist's murder"। BBC। সংগ্রহের তারিখ ১২ জানুয়ারি ২০১৯।
4. ↑  "Journalist murder case: Dera chief Gurmeet Ram Rahim, 3 others awarded life term"। *The Times of India*। ১৭ জানুয়ারি ২০১৯।
5. ↑  "'A real reporter takes the bullet': An Indian journalist's scoop cost him his life — but exposed a dark secret"। *The Washington Post*। ১৮ জানুয়ারি ২০১৯।
**ড. রাজিন্দর কাউর** ভারতের পাঞ্জাব প্রদেশে জন্মগ্রহণকারী একজন সাংবাদিক ও রাজনীতিবিদ ছিলেন।

জন্ম
----

তিনি ১৯৩১ সালের ফেব্রুয়ারি মাসের ১০ তারিখে ব্রিটিশ ভারতের পাঞ্জাব প্রদেশের অমৃতসরে জন্মগ্রহণ করেন। তার বাবা ছিলেন প্রখ্যাত শিখ ধর্মীয় ও রাজনৈতিক নেতা মাস্টার তারা সিং।

শিক্ষাজীবন
----------

তিনি অমৃতসরের খালসা কলেজ, চন্ডিগড়ের পাঞ্জাব বিশ্ববিদ্যালয় ও নয়াদিল্লির ক্যাম্প কলেজের ছাত্রী ছিলেন। তিনি ব্যাচেলর অব টিচিং ডিগ্রি নিয়েছিলেন। এছাড়াও তিনি স্নাতকোত্তর করেন দর্শন বিষয়ে। একই বিষয়ে তিনি পিএইচডি ডিগ্রিও অর্জন করেন। তার ডক্টরেট ডিগ্রির বিষয়বস্তু ছিল 'দ্য শিখ কনসেপ্ট অব গডহেড'।

কর্মজীবন
--------

লেখাপড়ার পাঠ চুকানোর পর তিনি প্রবেশ করেন কর্মজীবনে। ১৯৫৮ সালে তিনি যোগ দেন ভারতের পাঞ্জাব প্রদেশের অমৃতসরে অবস্থিত খালসা কলেজে। কলেজটিতে এক বছর প্রভাষক হিসেবে দায়িত্ব পালন করেন তিনি। ১৯৫৯ সালে তিনি চাকরি ছেড়ে দেন এবং সাংবাদিকতা ও রাজনীতিতে প্রবেশ করেন। তিনি পাঞ্জাবি ভাষার পত্রিকা দৈনিক *প্রভাত*এ সম্পাদক হিসেবে যোগ দেন। এখানে তিনি তিন বছর দায়িত্ব পালন করেন। এছাড়াও, অমৃতসরের মাসিক সাময়িকী সন্ত সিপাহিতেও সম্পাদক পদে কর্মরত ছিলেন তিনি। এরপর তিনি যোগ দেন শিরোমণি অকালি দলে। তিনি দলটির মহিলা শাখা স্ত্রী অকালি দলের সভাপতি ছিলেন। রাজনীতির বাইরে তিনি শিক্ষা ও সামাজিক কর্মকাণ্ডে যুক্ত ছিলেন। ১৯৭৭ সালে তিনি নয়াদিল্লি মিউনিসিপাল কমিটির সদস্য নিযুক্ত হন। তিনি ২ বছর এই কমিটিতে যুক্ত ছিলেন। তিনি কমিটির সামাজিক কল্যাণ উপকমিটির সদস্য ছিলেন। এর আগে ১৯৭৫ সালে দিল্লি গুরুদুয়ারা ব্যবস্থাপনা কমিটির সদস্য নিযুক্ত হয়েছিলেন। তিনি পাঞ্জাবের শিখ শিক্ষা কমিটির প্রতিষ্ঠাতা সদস্য ছিলেন। সংস্থাটি কর্তৃক পাঞ্জাবের কাদিয়ারি, বাঙ্গা, সাথিয়ালা ও অমৃতসরে খালসা কলেজ পরিচালিত হয়।

তিনি নারীদের জন্য গঠিত জাতীয় কমিটি ও অমৃতসর মিউনিসিপাল কর্পোরেশনের উপদেষ্টাকমিটির সদস্য ছিলেন। ১৯৭৮ সালে রাজ্যসভা নির্বাচনে তিনি প্রার্থী হিসেবে দাঁড়ান ও বিজয়ী হন।

১৯৮০ সালে তিনি যুক্তরাজ্যের রাজধানী লন্ডনের ওয়েম্বলি সম্মেলন কেন্দ্রে ধর্ম ও দর্শনবিষয়ক একটি সেমিনারে অংশ নেন। এর দুই বছর পর, ১৯৮২ সালে তৎকালীন সোভিয়েত ইউনিয়নের রাজধানী মস্কোতে নিরস্ত্রীকরণ বিষয়ে সারা বিশ্বের ধর্মীয় নেতাদের এক সম্মেলনে যোগ দেন।

মৃত্যু
------

১৯৮৯ সালের ফেব্রুয়ারি মাসের ৫ তারিখে পাঞ্জাবের ভাতিন্দায় আততায়ীর গুলিতে নিহত হন।

তথ্যসূত্র
---------

1. ↑
2. ↑  Rajyasabha Nic, Pdf file
3. ↑  "Dr Rajinder Kaur (1931-1989)"। Sikh history। ২০১৩-০৯-২৭ তারিখে মূল থেকে আর্কাইভ করা। সংগ্রহের তারিখ ২০১৪-০৫-০৭।
**সৈয়দ আবদুল্লাহ বুখারী** (*Sayyid ʿAbdu l-Lāh Buxārī*; ১৯২২-২০০৯) হলেন দিল্লী জামে মসজিদের ১২তম শাহী ইমাম। তিনি প্রথম শাহী ইমাম সৈয়দ আব্দুল গফুর শাহ বুখারীর বংশধর এবং বর্তমান শাহী ইমাম সৈয়দ আহমেদ বুখারীর পিতা।

প্রাথমিক জীবন ও কর্মজীবন
------------------------

তিনি ভারতের রাজস্থানে জন্মগ্রহণ করেন। তার পূর্ব পুরুষ উজবেকিস্তান থেকে ভারতে এসেছিলেন। তিনি ১৯৪৬ সালে দিল্লী জামে মসজিদের ডেপুটি শাহী ইমাম বা নায়েব-এ-ইমাম নিযুক্ত হন। তার পিতা মাওলানা সৈয়দ হামিদ বুখারী ছিলেন দিল্লী জামে মসজিদের ১১তম শাহী ইমাম। পিতার পর ১৯৭৩ সালের ৮ জুলাই তিনি ১২ তম শাহী ইমাম নিযুক্ত হন।

রাজনীতি
-------

ভারতের তৎকালীন  প্রধানমন্ত্রী মোরারজি দেসাই সৈয়দ আব্দুল্লাহ বুখারীকে ভারতের ভাইস প্রেসিডেন্ট হওয়ার জন্য প্রস্তাব দেন। তিনি অন্যায়ের বিরুদ্ধে সর্বদা সোচ্চার ছিলেন। মুসলিমদের বিরুদ্ধে যেকোন অত্যাচারের প্রতিবাদ করতেন।

মৃত্যু
------

সৈয়দ আবদুল্লাহ বুখারী কে ২০০৯ সালের ৯ জুন শ্বাস-প্রশ্বাসে জটিলতার জন্য হাসপাতালে ভর্তি করানো হয়। তার হৃৎপিণ্ড ও কিডনীতেও সমস্যা ছিলো। এরপর ১ মাস পর হৃদক্রিয়া বন্ধ হয়ে তিনি মারা যান। সেদিনই তাকে তাদের পারিবারিক কবরস্থানে দাফন করা হয়। তার ৪ পুত্র ও ২ কন্যা ছিলো। তার পুত্র সৈয়দ আহমেদ বুখারী পরবর্তীতে শাহী ইমাম নিযুক্ত হন। 

ভারতীয় পত্রিকা "দ্যা হিন্দু" তে বলা হয়, "দেশভাগের সময় তিনি নিজের জীবন বিপন্ন করে মুসলিমদের দাঙ্গা থেকে রক্ষা করার চেষ্টা করেছেন। তাদের খাদ্য ও আবাস দিয়েছেন। তিনি মুসলিমদের উৎসাহ দিতেন তারা যেন পাকিস্তানে না গিয়ে ভারতেই থেকে যায়।"

|
|  |
|
| পূর্বসূরী:**সৈয়দ হামিদ বুখারী** | **শাহী ইমাম**{{{বছর}}} | উত্তরসূরী:**সৈয়দ আহমেদ বুখারী** |
|

আরো দেখুন
---------

তথ্যসূত্র
---------

1. ↑  Profile and obituary of Syed Abdullah Bukhari The Hindu newspaper
2. ↑  Ex-Shahi Imam of Delhi Jama Masjid dies at 87 on Dawn newspaper
3. ↑  "The Rediff Interview/Shahi Imam Syed Ahmed Bukhari"। rediff.com website।
**সৈয়দ আতাউর রহমান** (৩০ সেপ্টেম্বর ১৯৫৩–২৫ এপ্রিল ২০১৫) নিজ এলাকায় যিনি **ফরিদ মিয়া** নামে পরিচিত ছিলেন। একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয় ও শিক্ষা মন্ত্রণালয়ের সচিব ছিলেন।

প্রারম্ভিক জীবন
---------------

সৈয়দ আতাউর রহমান ৩০ সেপ্টেম্বর ১৯৫৩ সালে হবিগঞ্জ সদর উপজেলার রিচি গ্রামে জন্মগ্রহণ করেন। তিনি সৈয়দ আহম্মদ আলী ওরফে মধু মিয়া ও মরহুমা তাহিরুন্নেছা বেগমের তৃতীয় পুত্র। ১৯৮৪ সালে তিনি ব্রাহ্মণবাড়িয়ার নাসির নগরের গুনিয়অউক গ্রামের জমিদার সাহেব বাড়ির এ আর মঞ্জুর আলীর কন্যা বেগম ফাতেমা আক্তারকে বিয়ে করেন। তার ছেলে সৈয়দ রাফিন রহমান ও মেয়ে সৈয়দা রিসাত তানফি।

তিনি রিচি সরকারি প্রাথমিক বিদ্যালয় ও হবিগঞ্জ সরকারি উচ্চ বিদ্যালয়ে লেখাপড়া শেষ করে ১৯৭০ সালে সিলেট এমসি কলেজ হতে বিজ্ঞান বিভাগে বিভাগে পাশ করেন। এর পর ঢাকা বিশ্ববিদ্যালয় থেকে ১৯৭৪ সালে বিএ এবং ১৯৭৫ সালে এমএ ডিগ্রী অর্জন করেন।

কর্মজীবন
--------

সৈয়দ আতাউর রহমান কর্মজীবনের শুরুতে ১৯৭৬-১৯৭৮ সাল পর্যন্ত প্রথম অগ্রণী ব্যাংক ও পড়ে বিএডিসিতে অফিসার পদে পালন করেন। বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে তিনি ১ মার্চ ১৯৭৯ সালে চাকুরিজীবন শুরু করে প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন।

২২ জানুয়ারি ২০০৭ সালে তিনি সচিব হিসেবে পদোন্নতি লাভ করে মৎস্য ও প্রাণিসম্পদ মন্ত্রণালয়ে ২১ জানুয়ারি ২০০৯ সাল পর্যন্ত দায়িত্ব পালন করেন। সর্বশেষ তিনি ২১ জানুয়ারি ২০০৯ সাল থেকে ২৯ সেপ্টেম্বর ২০১০ সাল পর্যন্ত শিক্ষা মন্ত্রণালয়ের সচিব হিসেবে দায়িত্ব পালন করে অবসরে যান।

মৃত্যু
------

সৈয়দ আতাউর রহমান ২৫ এপ্রিল ২০১৫ সালে ঢাকার ইউনাইটেড হাসপাতালে মৃত্যুবরণ করেন। হবিগঞ্জ সদর উপজেলার রিচি গ্রামের পারিবারিক কবর স্থানে তাকে সমাহিত করা হয়।

তথ্যসূত্র
---------

1. 1 2  "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। *বাংলাদেশ জাতীয় তথ্য বাতায়ন*। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।
2. 1 2  "সাবেক সচিব/সিনিয়র সচিববৃন্দ, শিক্ষা মন্ত্রণালয়"। *বাংলাদেশ জাতীয় তথ্য বাতায়ন*। ১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।
3. 1 2 3  "সাবেক সচিব রিচি গ্রামের সৈয়দ আতাউর রহমান আর নেই"। *দৈনিক হবিগঞ্জ এক্সপ্রেস*। ২৬ এপ্রিল ২০১৫। ১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।
4. ↑  "সাবেক শিক্ষা সচিব সৈয়দ আতাউর রহমান আর নেই"। *brahmanbaria24.com*। ২৫ এপ্রিল ২০১৫। ২০২০-১২-০১ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।
**অমৃতা প্যাটেল** হলেন একজন ভারতীয় ব্যবসায়ী, যিনি একজন পরিবেশবিদ এবং সমবায় দুগ্ধ খাতের সাথে সংযুক্ত রয়েছেন। তিনি ১৯৯৯ সাল থেকে ২০১৪ সাল পর্যন্ত জাতীয় দুগ্ধ উন্নয়ন বোর্ডের নেতৃত্বে ছিলেন, যা বিশ্বের বৃহত্তম দুগ্ধ উন্নয়ন কর্মসূচী অপারেশন বন্যার নেতৃত্ব দিয়েছে। তিনি আরও বেশ কয়েকটি সংস্থার সভাপতিত্ব করেছেন এবং বোর্ডের ব্যাংকের সদস্য ছিলেন। ২০০১ সালে তিনি পদ্মভূষণ পুরস্কার পেয়েছিলেন।

প্রারম্ভিক জীবন
---------------

অমৃতা প্যাটেল ১৯৪৩ সালের ১৩ই নভেম্বর তারিখে তৎকালীন ব্রিটিশ ভারতের নতুন দিল্লির সফদরজং রোডের একটি বাসায় জন্মগ্রহণ করেছিলেন। তিনি একজন সরকারী কর্মচারী ছিলেন। তিনি রাজনীতিবিদ হিরুভাই এম. প্যাটেল এবং সবিতা বেনের কন্যা। তিনি তাঁর বাবা মায়ের পাঁচ কন্যার মধ্যে কনিষ্ঠ। তাঁর বাবা অবসর গ্রহণের পরে, তাঁর পরিবার ১৯৫৯ সালে গুজরাটের আনন্দে ফিরে আসেন। তিনি মুম্বই থেকে উচ্চ শিক্ষা লাভ করেন এবং ভেটেরিনারি সায়েন্স এবং পশুপালন বিভাগ হতে স্নাতক সম্পন্ন করেছেন। ১৯৬৫ সালে তিনি আমুল নামে একটি দুগ্ধ সমবায়-এ যোগদান করেন এবং ভার্গিস কুরিয়েনের অধীনে প্রশিক্ষণ গ্রহণ করেছিলেন।

পেশা
----

আমুলের সাথে চার দশক কাজ করার পরে, তিনি ১৯৯৮ সাল থেকে ২০১৪ সাল পর্যন্ত জাতীয় দুগ্ধ উন্নয়ন বোর্ডের (এনডিডিবি) সভাপতির দায়িত্ব পালন করেছিলেন। এনডিডিবির ব্যবস্থাপনা পরিচালক হিসাবে, তিনি বিশ্বের বৃহত্তম দুগ্ধ উন্নয়ন কর্মসূচী চালনায় গুরুত্বপূর্ণভাবে নেতৃত্ব দিয়েছিলেন। তিনি দিল্লির মাদার ডেয়ারি চেয়ারপারসনও হয়েছিলেন; আন্তর্জাতিক ডেইরি ফেডারেশনের ভারতীয় জাতীয় কমিটির সভাপতি এবং পরে হিমাচল প্রদেশ সরকারের পরিকল্পনা কমিশনের একজন সদস্য হয়েছিলেন। তিনি ভারতীয় রিজার্ভ ব্যাংক এবং ন্যাশনাল ব্যাংক ফর এগ্রিকালচার অ্যান্ড পল্লী উন্নয়ন বোর্ডের (এনএবিএআরডি) সদস্য ছিলেন। তিনি পরিবেশ ও বাস্তুশাসন সুরক্ষার পক্ষে কাজ করেছেন। তিনি বাস্তুশাস্ত্র বিষয়ে কাজ করা ফাউন্ডেশন ফর ইকোলজিকাল সিকিউরিটির চেয়ারম্যান ছিলেন।

সম্মাননা
--------

দুগ্ধ খাতের উন্নয়ন ও পরিচালনায় তাঁর অবদানের জন্য তিনি অনেক পুরস্কার পেয়েছেন, এর মধ্যে আছে ফিনান্সিয়াল এক্সপ্রেস আজীবন সম্মাননা পুরস্কার, জাতি গঠনের জন্য জওহরলাল নেহরু জন্মশতবর্ষ পুরস্কার (১৯৯৯-২০০০), ওয়ার্ল্ড ডেইরি এক্সপোর ইন্টারন্যাশনাল বর্ষসেরা আন্তর্জাতিক ব্যক্তি (১৯৯৭), ডেইরি অ্যাসোসিয়েশন ফেলোশিপ, কৃষিমিত্র পুরস্কার, ফুয়েল ইনজেকশন ইঞ্জিনিয়ারিং সংস্থা থেকে ফাউন্ডেশন জাতীয় পুরস্কার, সহকারিতা বন্ধু পুরস্কার, বোরলগ পুরস্কার (১৯৯১), ইন্দিরা গান্ধী পর্যাবরণ পুরস্কার (২০০৫), মাহিন্দ্রা সমৃদ্ধি কৃষ্ণ শিরোমণি সম্মাননা (আজীবন সম্মানয়া পুরস্কার, ২০১৬) ইত্যাদি।

২০০১ সালে ভারত সরকার তাঁকে তৃতীয় সর্বোচ্চ বেসামরিক পুরস্কার পদ্মভূষণ প্রদান করেছিল।

তথ্যসূত্র
---------

1. 1 2 3  Vyas, Rajani (২০১২)। *ગુજરાતની અસ્મિતા* Gujaratni Asmita (গুজরাটি ভাষায়) (5th সংস্করণ)। Akshara Publication। পৃষ্ঠা 314। ওসিএলসি 650457017।
2. 1 2  "The lonely mission of Amrita Patel"। *The Financial Express* (ইংরেজি ভাষায়)। ২০০৩-১২-১৭। সংগ্রহের তারিখ ২০১৯-০৪-১০।
3. ↑  "Amrita Patel on Kurien's ideologies, the road ahead"। *Rediff*। ২০১২-০৯-১২। সংগ্রহের তারিখ ২০১৯-০৪-১০।
4. 1 2 3  "Dr. Amrita Patel | nddb.coop"। *www.nddb.coop*। সংগ্রহের তারিখ ২০১৯-০৪-১০।
5. ↑  "Amrita Patel gets environ award"। *The Hindu Business Line* (ইংরেজি ভাষায়)। ২০০৮-০৬-০৬। সংগ্রহের তারিখ ২০১৭-০৩-০৪।
6. ↑  Srivastava, Shilpika (২০১৬-০৩-০৮)। "Amrita Patel awarded with Mahindra Samriddhi Krishi Shiromani Samman"। *Jagranjosh.com*। সংগ্রহের তারিখ ২০১৯-০৪-১০।
পা'আর[*স্থায়ীভাবে অকার্যকর সংযোগ*] গুহা
**পা'আর গুহা** (হিব্রু ভাষায়: מערת פער‎) ইসরায়েলের গ্যালিলির উঁচুভূমির একটি পাথুরে গুহা। গুহাটি আদির পর্বতশৃঙ্গ (মেরন পর্বতমালার অংশ) এবং কিববুটজ সাসার মধ্যে অবস্থিত। গুহাটি পা'আর প্রবাহ থেকে ভূগর্ভস্থ পানির স্তরের দিকে পানিকে প্রবাহিত করে।

প্রকৃতি সংরক্ষণ
---------------

গুহাটির নাম ১৯৬৭ সালে ঘোষিত ১৪- দুনাম প্রকৃতি সংরক্ষণের তালিকায় রয়েছে। সংরক্ষণাগার এলাকাটি ফিলিস্তিনী ওক (*Quercus calliprinos*) এবং *Quercus infectoria* ওক গাছ, বেড়াগাছ ( *Crataegus azarolus aronia),* ডগ রোজ (*rosa canina*) ঝোপ, এবং স্টারনবারজিয়া কন্দ ফুলের আবাসস্থল।

তথ্যসূত্র
---------

1. ↑  "List of National Parks and Nature Reserves" (পিডিএফ) (Hebrew ভাষায়)। Israel Nature and Parks Authority। ২০০৯-১০-০৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-০৯-২৭। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Pa'ar Cave Nature Reserve" (Hebrew ভাষায়)। iNature.info। সংগ্রহের তারিখ ২০১০-১০-০৩। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* "সাসার কাছে পা'আর গুহা" (হিব্রু ভাষায়)। Ynet.co.il। সংগ্রহের তারিখ ২০১০-১০-০৩।
* রিজার্ভ থেকে ফটো
* পা'আর গুহা
**মায়োডিয়া গিরিপথ** হচ্ছে অরুণাচল প্রদেশের একটি উল্লেখযোগ্য গিরিপথ এবং ভারত-চীন সীমান্তের প্রবেশদ্বার। এই পথটি অরুণাচল প্রদেশের রয়িঙ থেকে প্রায় ৫৬ কিলোমিটার কাছে। এই পথটি সমুদ্রপৃষ্ঠ থেকে প্রায় ২,৬৫৫ মিটার (৮,৭১১) উচ্চতায় অবস্থিত। শীতকালে হওয়া প্রবল তুষারপাতের জন্য মায়োডিয়ায় অনেক পর্যটকের আগমন ঘটে। এর নিকটবর্তী শহর হল রয়িং (৫৬ কি.মি.)।

নামের উৎপত্তি
-------------

শুনতে পাওয়া যায়, এই স্থানে বরফর মধ্যে মায়া নামের একজন নেপালী মেয়ে হারিয়ে গেছিল। মায়াকে আর কোথায়ও খুঁজে পাওয়া যায়নি। পাহাড়ের মধ্যে হারিয়ে যাওয়া মায়ার নাম অনুসারেই এই স্থানখণ্ডের নাম মায়োডিয়া রাখা হয়।

তুষারপাত
--------

বরফে আবৃত হয়ে থাকা মায়োডিয়ার পথ
সাধারণত নভেম্বর মাসে আরম্ভ হওয়া মায়োডিয়ার তুষারপাত মার্চ মাস পর্যন্ত বহাল থাকে। প্রবল তুষারপাত দেখতে পাওয়া যায় জানুয়ারি-ফেব্রুয়ারি মাসে।

যাতায়াত
--------

পর্যটকরা বাহন ভাড়া করে কিংবা অরুণাচল প্রদেশ রাজ্য পরিবহনের বাসে যাত্রা করে জাতীয় সড়ক দিয়ে মায়োডিয়ায় যেতে পারে। নিকটবর্তী রেলওয়ে জংশন হল তিনিসুকীয়া জংশন। এবং নিকটবর্তী বিমানবন্দর হচ্ছে ডিব্রুগড়ে অবস্থিত।

পর্যটন
------

মায়োডিয়া
মায়োডিয়া গিরিপথের সৌন্দর্য সমগ্র উত্তর-পূর্বাঞ্চলের ভিতর উল্লেখযোগ্য। বরফে ঢাকা পড়ে থাকা পাহাড়গুলি গোটা পরিবেশটিকে নৈসর্গিক নান্দনিকতায় পূর্ণ করে তোলে। রয়িঙ থেকে মায়োডিয়ামুখী পথটির যাত্রা পর্যটকদের এক অভিযানসদৃশ শিহরণ এনে দেয়। পথ দিয়ে অতিক্রম করা ঘূর্ণনশীল বার গলা (Twelve-Necked Point)-ও যাত্রীদের মায়োডিয়ার প্রাকৃতিক সৌন্দর্যের সাথে পরিচয় করিয়ে দেয়।

অভিযানপ্রিয় ব্যক্তিদের জন্য মায়োডিয়া একটি ভ্রমণযোগ্য স্থান। অবশ্য পর্যটকদের জন্য সকল জরুরীকালীন সুবিধা এবং যাবতীয় ব্যবস্থা এখনো পর্যন্ত সম্ভব হয়ে ওঠেনি। সেজন্য প্রচণ্ড শীতপ্রবাহের সময়ে মায়োডিয়ায় গেলে পর্যটকদের নিত্য-ব্যবহার্য সামগ্রী সাথে নিয়ে যেতে পরামর্শ দেওয়া হয়। যেমন - খাওয়ার জিনিস, জল, প্রাথমিক চিকিৎসার সামগ্রী ইত্যাদি। মায়োডিয়াকে এক আদর্শ পর্যটনস্থল হিসাবে গড়ে তুলতে অরুণাচল সরকার যৎপরোনাস্তি চেষ্টা চালিয়ে যাচ্ছে।

চিত্র-সম্ভার
------------

|  |  |  |
| --- | --- | --- |
| তুষারপাতের পর গিরিপথের দৃশ্য | গিরিপথ দিয়ে যাওয়ার সময় একটি গাড়ী | মায়োডিয়াতে কয়েকজন পর্যটক |

তথ্যসূত্র
---------

1. 1 2 3 4  "Official website of District Administration - Places of interest"।
2. 1 2 3 4  "Mayodia"।
3. ↑
4. ↑  Call of snow & adventure - Snowcapped Mayodia is fast becoming a tourist hotspot
5. ↑  "সংরক্ষণাগারভুক্ত অনুলিপি"। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ মে ২০২০।
**মায়ুং কপাল** খাগড়াছড়ি জেলার একটি পাহাড় । এটি খাগড়াছড়ির একটি দর্শনীয় পর্যটনকেন্দ্র এবং এটি খাগড়াছড়ি জেলার পেরাছড়া ইউনিয়ন অবস্থিত |

বিবরণ
-----

এটি সমুদ্রপৃষ্ঠ থেকে প্রায় ১ হাজার ২০৮ ফুট উচ্চতা একটি আকর্ষণীয় ভ্রমণ স্থান। এই মায়ুং কপাল পাহাড়টি মূলত খাগড়াছড়ির পেরাছড়া ইউনিয়নের মায়ুং কপাল পাড়ায় অবস্থিত। এই পাহাড়টি মূলত ত্রিপুরা অধ্যুষিত এলাকা। এই পাহাড়ের উপরে উঠতে হলে ৩০০ টি সিঁড়ি বেয়ে উপরে উঠতে হয়। এই পাহাড়ের উপরে অনেক পাহাড়িদের গ্রাম থাকার কারণে খাড়া পথ দিয়ে যাতায়াতে সমস্যা হওয়ার কারণে ২০১৫ সালে পার্বত্য চট্টগ্রাম উন্নয়ন বোর্ড এই পাহাড়ের সিঁড়িটি নির্মাণ করে।

তথ্যসূত্র
---------

1. ↑  মুহাম্মদ জাভেদ হাকিম। "ঘুরে এলাম মায়ুং কপাল"। *যুগান্তর*। সংগ্রহের তারিখ ২১ জানুয়ারী ২০২৩।
2. ↑  "পর্যটকদের নতুন আকর্ষণ খাগড়াছড়ির 'মায়ুং কপাল'"। *CvVoice24*। সংগ্রহের তারিখ জানুয়ারি ২১, ২০২৩।
3. ↑  "পর্যটনে নতুন সম্ভাবনা খাগড়াছড়ির 'মায়ুং কপাল'"। Independent। সংগ্রহের তারিখ জানুয়ারি ২১, ২০২৩।
4. ↑  "মনভোলানো মায়ুং কপাল পাহাড়ে"। আজকের পত্রিকা। সংগ্রহের তারিখ জানুয়ারি ২১, ২০২৩।
5. ↑  "এক ঝলক (১৭ সেপ্টেম্বর ২০১৭)"। প্রথম আলো। সংগ্রহের তারিখ জানুয়ারি ২১, ২০২৩।
**ফুসফুসের এডিনোকার্সিনোমা** বা **ফুসফুসীয় এডিনোকার্সিনোমা** হচ্ছে সবচেয়ে প্রচলিত ধরনের ফুসফুসের ক্যান্সার। অন্যান্য ধরনের ফুসফুসের ক্যান্সের মতো এটিকেও সুনির্দিষ্ট কোষীয় ও আণবিক বৈশিষ্টের দ্বারা চিহ্নিত করা সম্ভব। এটি বিভিন্ন ধরনের অ-ক্ষুদ্র কোষীয় ফুসফুসের ক্যান্সারের একটি। ভিন্ন ধরনের বৈশিষ্ট ও পূর্বাভাস থাকার কারণে ক্ষুদ্র কোষীয় ফুসফুসের ক্যান্সার থেকে এটিকে আলাদা করা সম্ভব। ফুসফুসীয় এডিনোকার্সিনোমাও বিভিন্ন প্রকারের হয়ে থাকে। এ ধরনের ফুসফুসের ক্যান্সারের লক্ষণ ও উপসর্গ অন্য ধরনের ফুসফুসের ক্যান্সারের সাথে সাদৃশ্যপূর্ণ যা অধিকাংশ রোগীর ক্ষেত্রে ঘন ঘন কাশি এবং শ্বাসকষ্ট।

দীর্ঘ সময় ধরে ধূমপান সেবনের ইতিহাস রয়েছে এমন রোগীদের ক্ষেত্রে ফুসফুসীয় এডিনোকার্সিনোমার প্রচলন বেশি। তুলনামূলকভাবে কমবয়সী মহিলা ও এশীয়দের আক্রান্ত হওয়া ফুসফুসের ক্যান্সারের মধ্যে এর প্রকোপ-ই সবচেয়ে বেশি। এডিনোকার্সিনোমার রোগশারীরবৃত্ত জটিল, তবে সাধারণত এটি এক ধরনের কোষীয় অগ্রসরণকে অনুসরণ করে আর তা হচ্ছে ফুসফুসের সুস্থ কোষ থেকে ক্রমান্বয়ে স্বতন্ত্রভাবে অস্বাভাবিকভাবে পরিবর্তিত হওয়া বা অনিয়মিত কোষে পরিণত হওয়ার মাধ্যমে ক্যান্সার সৃষ্টি করা। এ ধরনের কোষীয় অগ্রসরণের জন্য বিভিন্ন ধরনের সুনির্দিষ্ট আণবিক ও জিনগত ধাপ দায়ী। বেশিরভাগ ফুসফুসের ক্যান্সারের মতো এডিনোকার্সিনোমাও অত্যন্ত অগ্রসর অবস্থায় ধরা পড়ে। যখন সিটি স্ক্যান বা এক্সরের মতো পরীক্ষায় টিউমার বা ক্ষত দেখা যায় তখন বায়োপসির মাধ্যমে এডিনোকার্সিনোমা নিশ্চিত করা প্রয়োজন।

এ ধরনের ফুসফুসের ক্যান্সারের চিকিৎসা এর নির্দিষ্ট প্রকারভেদ এবং প্রাথমিক টিউমারের ছড়িয়ে পড়ার ব্যপ্তির উপর নির্ভর করে। শল্যচিকিৎসার মাধ্যমে টিউমার অপসারণ, কেমোথেরাপি, রেডিওথেরাপি, উদ্দেশ্যমূলক থেরাপি, এবং ইমিউনোথেরাপির মাধ্যমে এই রোগ নির্মূলের চেষ্টা করা হয়।

তথ্যসূত্র
---------

1. ↑  Travis, William D; Brambilla, Elisabeth; Müller-Hermelink, H Konrad; Harris, Curtis C, সম্পাদকগণ (২০০৪)। *Pathology and Genetics of Tumours of the Lung, Pleura, Thymus and Heart* (পিডিএফ)। World Health Organization Classification of Tumours। Lyon: IARC Press। আইএসবিএন 978-92-832-2418-1। ২০০৯-০৮-২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ মার্চ ২০১০।
2. ↑  Travis WD, Brambilla E, Noguchi M, Nicholson AG, Geisinger KR, Yatabe Y, ও অন্যান্য (ফেব্রুয়ারি ২০১১)। "International association for the study of lung cancer/american thoracic society/european respiratory society international multidisciplinary classification of lung adenocarcinoma"। *Journal of Thoracic Oncology*। **6** (2): 244–85। ডিওআই:10.1097/JTO.0b013e318206a221। পিএমআইডি 21252716। পিএমসি 4513953 অবাধে প্রবেশযোগ্য।
3. ↑  Boshoff, Chris; Morgensztern, Daniel; Herbst, Roy S. (২০১৮-০১-২৪)। "The biology and management of non-small cell lung cancer"। *Nature*। **553** (7689): 446–454। আইএসএসএন 1476-4687। এসটুসিআইডি 4463109। ডিওআই:10.1038/nature25183। পিএমআইডি 29364287। বিবকোড:2018Natur.553..446H।
**ব্লো-ব্জাং-ব্ক্রা-শিস-রাব-র্গ্যাস** (ওয়াইলি: *blo bzang bkra shis rab rgyas*) (১৮১৪-১৮৭৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ব্সে-ত্শাং রিন-পো-ছে (ওয়াইলি: *bse tshang rin po che*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-ব্জাং-ব্ক্রা-শিস-রাব-র্গ্যাস ১৮১৪ খ্রিষ্টাব্দে তিব্বতের রেব-গোং (ওয়াইলি: *reb gong*) নামক স্থানে জন্মগ্রহণ করেন। ছোটবেলায় তিনি রোং-বো এবং ব্লা-ব্রাং-ব্ক্রা-শিস-'খ্যিল বৌদ্ধবিহারে শিক্ষালাভ করেন। ১৮৪২ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের গোমস্নগ মহাবিদ্যালয়ে ভর্তি হন। এই সময় তিনি অষ্টম পাঞ্চেন লামা এবং ব্লো-ব্জাং-ল্হুন-গ্রুব (ওয়াইলি: *blo bzang lhun grub*) নামক চুয়াত্তরতম দ্গা'-ল্দান-খ্রি-পা তাকে শিক্ষাপ্রদান করেন। ১৮৪৩ খ্রিষ্টাব্দে তাকে নমেনহান উপাধি প্রদান করা হয়। ১৮৭৯ খ্রিষ্টাব্দে মঙ্গোলিয়ার আলাশান নামক স্থানে তিনি মৃত্যুবরণ করেন।

তথ্যসূত্র
---------

1. ↑  Dorje, Sonam (2013-01)। "The Third Setsang, Lobzang Tashi Rabgye"। *The Treasury of Lives: Biographies of Himalayan Religious Masters*। সংগ্রহের তারিখ 2014-07-17।  এখানে তারিখের মান পরীক্ষা করুন: `|তারিখ=` (সাহায্য)

|
|  |
| পূর্বসূরীঙ্গাগ-দ্বাং-'জাম-দ্ব্যাংস-ব্ক্রা-শিস | **ব্লো-ব্জাং-ব্ক্রা-শিস-রাব-র্গ্যাস  তৃতীয় ব্সে-ত্শাং রিন-পো-ছে** | উত্তরসূরীব্লো-ব্জাং-ব্ক্রা-শিস-ব্স্তান-পা'ই-র্গ্যাল-ম্ত্শান |
|

| * দে
* স
ব্সে-ত্শাং রিন-পো-ছে |
| --- |
| 
* ১) ঙ্গাগ-দ্বাং-ব্ক্রা-শিস
* ২) ঙ্গাগ-দ্বাং-'জাম-দ্ব্যাংস-ব্ক্রা-শিস
* ৩) ব্লো-ব্জাং-ব্ক্রা-শিস-রাব-র্গ্যাস
* ৪) ব্লো-ব্জাং-ব্ক্রা-শিস-ব্স্তান-পা'ই-র্গ্যাল-ম্ত্শান
* ৫) ব্লো-ব্জাং-ব্ক্রা-শিস-'ফ্রিন-লাস-র্গ্যা-ম্ত্শো
* ৬) ব্লো-ব্জাং-দ্পাল-ল্দান-ছোস-ক্যি-র্দো-র্জে

 |
প্রথম চারটি স্থানিক মাত্রা
সাধারণভাবে গণিত ও পদার্থবিজ্ঞানে **মাত্রা** বলতে কোন গাণিতিক দেশ বা বস্তুর ভেতরে অবস্থিত যেকোনও বিন্দুকে সুনির্দিষ্টভাবে উল্লেখ করতে সর্বনিম্ন যতগুলি স্থানাংকের প্রয়োজন হয়, সেই স্থানাংকের সংখ্যাকে বোঝায়। যেমন একটি সরলরেখা একমাত্রিক, কেননা এটি উপরে অবস্থিত কোনও বিন্দুকে সংজ্ঞায়িত করতে একটি মাত্র স্থানাংকই যথেষ্ট। অপরদিকে একটি তলের উপর কোন বিন্দুকে নির্দিষ্ট করতে দৈর্ঘ্য ও প্রস্থ - এই দুই দিকের স্থানাংক জানা প্রয়োজন, তাই একটি তল দ্বিমাত্রিক। তেমনিভাবে একটি ঘনকের দৈর্ঘ্য, প্রস্থ ও উচ্চতা - তিনটিই আছে, একারণে তা ত্রিমাত্রিক। বস্তুত, আমরা যে বস্তুজগতে বাস করি স্থানিক বিবেচনায় তার পুরোটাই ত্রিমাত্রিক। তবে গাণিতিকভাবে বহুমাত্রিক (তিনের অধিক মাত্রা) স্থানকে সংজ্ঞায়িত করা যায় এবং এই ধারণাকে ব্যবহার করে জটিল গাণিতিক সমস্যার সমাধানও করা হয়। বিজ্ঞানে কোনো কোনো ক্ষেত্রে ২০টির বেশি মাত্রা থাকার সম্ভাবনার কথাও বলা হয়। ৪নং মাত্রাটি হলো সময়।

তথ্যসূত্র
---------

1. ↑  "Curious About Astronomy"। Curious.astro.cornell.edu। ২০১৪-০১-১১ তারিখে মূল থেকে আর্কাইভ করা। সংগ্রহের তারিখ ২০১৪-০৩-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "MathWorld: Dimension"। Mathworld.wolfram.com। ২০১৪-০২-২৭। ২০১৪-০৩-২৫ তারিখে মূল থেকে আর্কাইভ করা। সংগ্রহের তারিখ ২০১৪-০৩-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ব্লো-ব্জাং-ব্যাম্স-পা** (ওয়াইলি: *blo bzang byams pa*) (১৭৬৩-১৮২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ফুর-ল্চোগ (ওয়াইলি: *phur lcog*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্লো-ব্জাং-ব্যাম্স-পা ষষ্ঠ পাঞ্চেন লামা কর্তৃক ঙ্গাগ-দ্বাং-ব্যাম্স-পা (ওয়াইলি: *ngag dbang byams pa*) নামক প্রথম ফুর-ল্চোগ (ওয়াইলি: *phur lcog*) উপাধিধারী বৌদ্ধ লামার পুনর্জন্ম রূপে চিহ্নিত হন। পাঁচ বছর বয়সে ফুর-বু-ল্চোগ আশ্রমে (ওয়াইলি: *phur bu lcog ri khrod*) বৌদ্ধবিহারের প্রধান হিসেবে অধিষ্ঠিত করা হয়। ১৭৭০ খ্রিষ্টাব্দে ষষ্ঠ পাঞ্চেন লামা তাকে শিক্ষার্থীর শপথ প্রদান করেন। বারো বছর বয়সে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। কয়েক বছর পর অষ্টম দলাই লামা তাকে ভিক্ষুর শপথ প্রদান করেন। ১৮০০ খ্রিষ্টাব্দে অষ্টম দলাই লামা তাকে ব্কা'-গ্দাম্স-ব্স্তান-পা'ই-গ্সাল-ব্যেদ-ব্যাম্স-গ্দোন-র্গ্যাল (ওয়াইলি: *bka' gdams bstan pa'i gsal byed byams gdon rgya*) উপাধিতে ভূষিত করেন।

তথ্যসূত্র
---------

1. ↑  Cabezón, José (সেপ্টেম্বর ২০১০)। "The Second Purchok, Lobzang Jampa"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-২১।

|
|  |
| পূর্বসূরীঙ্গাগ-দ্বাং-ব্যাম্স-পা | **ব্লো-ব্জাং-ব্যাম্স-পা  দ্বিতীয় ফুর-ল্চোগ** | উত্তরসূরীব্যাম্স-পা-র্গ্যা-ম্ত্শো |
|
**ফুলবাণী** (ইংরেজি: Phulabani) ভারতের ওড়িশা রাজ্যের কন্ধমাল জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২০°২৮′ উত্তর ৮৪°১৪′ পূর্ব﻿ / ﻿২০.৪৭° উত্তর ৮৪.২৩° পূর্ব﻿ / 20.47; 84.23। সমুদ্র সমতল হতে এর গড় উচ্চতা হল ৪৮৫ মিটার (১৫৯১ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে ফুলবাণী শহরের জনসংখ্যা হল ৩৩,৮৮৭ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৭৬%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ফুলবাণী এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

তথ্যসূত্র
---------

1. ↑  "Phulabani"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**ব্লো-ব্জাং-ফ্যোগ্স-লাস-র্নাম-র্গ্যাল** (ওয়াইলি: *blo bzang phyogs las rnam rgyal*) (১৭৬২-১৮৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় দ্কোন-র্দোর-স্প্রুল-স্কু (ওয়াইলি: *dkon rdor sprul sku*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) চব্বিশতম প্রধান ছিলেন।

সংক্ষিপ্ত জীবনী
---------------

ব্লো-ব্জাং-ফ্যোগ্স-লাস-র্নাম-র্গ্যাল ১৭৬২ খ্রিষ্টাব্দে তিব্বতের স্গোম-স্দে-ঙ্গাগ-ছেন (ওয়াইলি: *sgom sde ngang chen*) নামক স্থানে জন্মগ্রহণ করেন। তিনি লাসা শহরে অবস্থিত সে-রা বৌদ্ধবহার বিশ্ববিদ্যালয়ে শিক্ষালাভ করেন। এই সময় 'ফাগ্স-পা-দ্গে-লেগ্স-র্গ্যাল-ম্ত্শান (ওয়াইলি: *phags pa dge legs rgyal mtshan*) নামক চতুর্থ ঝি-বা-ল্হা (ওয়াইলি: *zhi ba lha*), ঙ্গাগ-দ্বাং-'ফ্রিন-লাস-দ্পাল-ব্জাং (ওয়াইলি: *ngag dbang 'phrin las dpal bzang*) নামক ষষ্ঠ ল্চাগ্স-রা-স্প্রুল-স্কু (ওয়াইলি: *lcags ra sprul sku*), 'জিগ্স-মেদ-ব্স্তান-পা'ই-ম্গোন-পো (ওয়াইলি: *'jigs med bstan pa'i mgon po*) নামক সপ্তম 'ফাগ্স-পা-ল্হা (ওয়াইলি: *'phags pa lha*) প্রভৃতি বিখ্যাত লামারা তার উল্লেখযোগ্য শিক্ষক ছিলেন। তিনি দ্পাল-র্দো-র্জে-'জিগ্স-ব্যেদ-ক্যি-'খ্রুল-গ্যি-য়িগ-ছা (ওয়াইলি: *dpal rdo rje 'jigs byed kyi 'khrul 'khor gyi yig cha*) নামক একটি গ্রন্থ রচনা করেন। ১৭৯৪ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের চব্বিশতম প্রধানের দায়িত্ব গ্রহণ করেন এবং এগারো বছর এই পদে থাকেন।

তথ্যসূত্র
---------

1. ↑  Chhosphel, Samten (আগস্ট ২০১০)। "The Third Kondor Tulku, Lobzang Chokle Namgyel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১২।

|
|  |
| পূর্বসূরীব্লো-ব্জাং-দ্বাং-ফ্যুগ | **ব্লো-ব্জাং-ফ্যোগ্স-লাস-র্নাম-র্গ্যাল  তৃতীয় দ্কোন-র্দোর-স্প্রুল-স্কু** | উত্তরসূরীব্লো-ব্জাং-'জাম-দ্পাল-ব্স্তান-'দ্জিন-র্নাম-র্গ্যাল |
|

|
|  |
| পূর্বসূরী'জিগ্স-মেদ-ব্স্তান-পা'ই-ম্গোন-পো | **ব্লো-ব্জাং-ফ্যোগ্স-লাস-র্নাম-র্গ্যাল  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের চব্বিশতম প্রধান** | উত্তরসূরীব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা |
|

| * দে
* স
দ্কোন-র্দোর-স্প্রুল-স্কু |
| --- |
| 
* ১) ম্খাস-গ্রুব-শাক্য-ল্হা-দ্বাং
* ২) ব্লো-ব্জাং-দ্বাং-ফ্যুগ
* ৩) ব্লো-ব্জাং-ফ্যোগ্স-লাস-র্নাম-র্গ্যাল
* ৪) ব্লো-ব্জাং-'জাম-দ্পাল-ব্স্তান-'দ্জিন-র্নাম-র্গ্যাল
* ৫) ব্লো-ব্জাং-র্নাম-র্গ্যাল-ব্স্তান-'দ্জিন-ল্হুন-গ্রুব
* ৬) ব্লো-ব্জাং-ব্স্তান-'দ্জিন-দ্পাল-ল্দান-ল্হুন-গ্রুব

 |